હિન્દૂ ધર્મ અનુસાર ઘરમાં કાચબો રાખવો ખુબ જ શુભ માનવામાં આવે છે. ધાર્મિક માન્યતાઓ અનુસાર, ભગવાન વિષ્ણુ નું એક રૂપ પણ કાચબાને માનવામાં આવે છે. ભગવાન વિષ્ણુએ કાચબાનું રૂપ ધારણ કરીને સમુદ્ર મંથનના સમયે મંદ્રાચલ પર્વત ને પોતાના કવચ પર થામી રાખ્યું હતું. કહેવામાં આવે છે કે જ્યાં કાચબો હોય છે ત્યાં લક્ષ્મીનું આગમન થાય છે. ફેંગશુઈ માં પણ કાચબો રાખવો ખુબ જ શુભ માનવામાં આવ્યું છે. તેનાથી ઘર અને ઓફિસમાં સકારાત્મક ઉર્જાનો પ્રવાહ બની રહે છે. આવો તો પહેલા જાણીએ પહેલા તેના લાભ અને પછી તેને રાખવાની યોગ્ય દિશા કેમ કે ખોટી દિશામાં રાખવાથી શુભ કામના બદલે અશુભ પરિણામ આવી શકે છે. માનવામાં આવે છે કે કાચબો રાખવાથી ધનની પ્રાપ્તિ થાય છે, જેઓને ધન સંબંધી સમસ્યા રહે છે તેઓને કાચબો રાખવાથી લાભ થશે. ધન સંબંધી સમસ્યા વાળા લોકોએ ક્રિસ્ટલ વાળો કાચબો લાવવો જોઈએ. ઘરમાં કાચબો રાખવાથી પરિવારના લોકોની ઉંમર લાંબી બને છે સાથે જ બીમારીઓ પણ દૂર રહે છે. કાચબાને ખુબ જ શુભ માનવામાં આવે છે, માટે કહેવામાં આવે છે કે તેને પાસે રાખવાથી નોકરી અને પરીક્ષામાં સફળતા પ્રાપ્ત થાય છે. ઘરમાં ઉપસ્થિત કાચબો તમને અને તમારા પરિવારને ખરાબ નજરથી બચાવે છે. ઘરમાં કાચબો રાખવાથી પરિવારના લોકોમાં સુખ-શાંતિ બની રહે છે.